שאלה: לא רוצה להתקיים: אני לא מצליח בחיים האלה בשום דבר, לא מקצוע, לא אנשים ולא כסף. ובעצם כבר לא רוצה להצליח. אני לא רוצה טוב מה, לא רוצה ממנו כלום. לא ביקשתי שיברא אותי, רק רוצה שיעלים אותי לגמרי. שלא אתקיים לא בעולם הזה, לא בהבא, לא בגן עדן וברור שלא רוצה גהנום, לא בכל חומר וכל צורה, - פשוט לא להיות. בכלל. למה אסור לי??? הבחירה הכי חשובה זה זה. והיא לא ניתנת לי. אם אתאבד, אז גם איענש על זה, ובנוסף זה גם לא "יעלים" אותי. אז אין לי מוצא??? לא רוצה להודות על שום דבר, ואחרי זה להיענש שלא הודתי - כי מלכתחילה לא רוצה שום דבר, בעיקר אותי, עצמי. כמה שלא למדתי תורה, לא מצאתי תשובה לכך. מצד אחד, לא קיבלתי תשובה איך עושים שמישהו כמוני ישנה את רצונו החזק לא להיות. מצד שני, לא ראיתי שום דיון בנושא. איפה החומר בנוגע לבעיה שלי? אני אקרא, אלמד. רק איפה? לא להיות זה רצוני כבר הרבה מאוד שנים. אלא שאני חי, כי פוחד להתאבד וכדי שההורים לא יסבלו מכך. אני לא יודע את תפקידי בעולם, וה כמובן לא יגיד, אבל יעניש כי לא עשיתי, למרות שלא אמר בכלל מה רוצה. הכל רמזים כל הזמן! לא מצליח למצוא אף בת יחידה! הן קודם כל רואות בי ארנק, ואני לא חשוב בכלל. כאילו כלום. למה אני צריך להתקיים בזה? אם ה"נשים" הכל כך "טובות" האלו? שיישארו, עם הבנים האחרים, יהנו. רק תנו לי לצאת מהקיום הזה! לגמרי. לא להיות בשום זמן ובשום מקום ובשום מימד אחר שלא מכיר גם. זה רצוני. מה עליי לעשות כדי לממשו? מה המחיר? כדי להיעלם כליל. בבקשה, אני מתחנן, תנו לי לא להיות. אני לא מתאים להתקיים. ולא, אל תתנו לי שוב פעם את ה"יהיה טוב" ו"אל תתייאש", עברתי את הגבול כבר. אני זקוק לתשובה אמיתית.
תשובה: לך, אתה יודע שהאמת היא לא כמו שאתה מתאר אותה. אני בטוח שבהרבה דברים דווקא הצלחת בחיים שלך, אלא שכעת אתה במשבר והכאב משכיח ממך את הצלחותיך הקודמות. אלא שהפיתרון שאתה מוצא לעצמך, הוא בעצם להפסיד הכל גם את מה שכבר הצלחת, ובעיקר את מה שאתה עוד יכול להצליח ולהשיג. כל אחד עובר תקופות קשות, וכל אחד יודע שהן גם נגמרות. ואחריהם מגיע הרגע שבשבילו היה שווה לחכות את כל הזמן עד אליו. גם לך מחכה רגע כזה. אתה עדיין צעיר מדי מכדי לומר שאין סיכוי שהוא יגיע. אבל הסיכוי שהוא יגיע תלוי בך. תלוי בזה שתתן לו אפשרות להגיע, ולא תעצור את עצמך בדרך. אתה לא באמת רוצה "לא להיות" אתה פשוט רוצה שיהיה לך טוב. ואתה חושב שאם תברח אל חיק ההתעלמות אז הטוב יגיע, אבל האמת היא שהוא לא נמצא שם. ויכול להיות לך טוב, אם במקום לחשוב על להעלם תחשוב על הטוב. אתה צודק שאין לאדם בחירה אם להיות או לא להיות. ואתה צודק שגם מי שמנסה להעלם לא מצליח, הוא רק מחמיר את מצבו וגורם לעצמו ולסביבה של הרבה צער וייסורים. אז, אנחנו קיימים וזהו. אבל איזה קיום יהיה לנו, זה תלוי רק בנו ובחירה שלנו. הרבה אנשים לקחו את גורלם בידם, יצאו ממשברים גדולים ובנו לעצמם חיים יפים ונעימים. וגם אתה יכול. כי גם ממצבים קשים אפשר לצאת, וגם את העצבות ניתן לנצח.וגם אתה יכול. צריך בשביל זה שני דברים: כוחות וחברים (שיכולים להיות גם הורים או קרובים אחרים, מורים עוד). מניין לוקחים כוחות? מהתרכזות בדברים שאוהבים וממטרות חיוביות. ובעיקר מהענקה לאחרים. במקום לא להצליח, תתחיל לעסוק במה שאתה אוהב, ובעיקר פחות לפחד מענשים של ה'. אל תדאג, הוא לא יעניש אותך. הקב"ה לא מעניש כל כך מהר, ובעצם הוא דווקא רוצה שנחייה, גם אם אלו לא בדיוק החיים שיעד לנו. הקב"ה מאמין שאנו יכולים להצליח ולכן הוא ברא אותנו, הוא גם מאמין שאנחנו מספיק טובים בשביל לחיות, ולכן לא נתן לנו את האפשרות להעלם. גם אותך הוא משאיר בחיים כי הוא בטוח שמגיע לך לחיות. שאתה ראוי לחיות. ולכן אני ממליץ לך להפסיק לחשוב על דברים שלא יכולים להיות (כמו להעלם) ולהתחיל לחשוב על דברים שאתה אוהב, ולעסוק בהם. להקדיש להם זמן ומחשבה. וכן להעניק לאחרים. זה נותן המון כוחות. התנדבות או כל דבר אחר. וצריך גם חברים. ואולי גם חברה. בסוף תמצא אחת. לא כזו שרוצה את הכסף שלך, אלא אחת שרוצה אותך. ויהיה לך כיף איתה (גם אם זה יעלה לך קצת כסף מדי פעם). יש הרבה בנות טובות באמת. חבל שאף אחת מהן לא תהיה שלך. בכל אופן אל תשאר לבד. תיצור קשרים ותשוחח עם חברים. אם קראת עד כאן, אז אוסיף ואומר לך, שבנוסף לכוחות צריך גם לגרש את העצבות. והדרך הטובה ביותר לכך היא לשתף אחרים במה שאתה מרגיש, לשוחח עם מישהו ולספר לו בכנות גמור מה אתה מרגיש - לא לפחוד ולא להתבייש. אל תבהל אם הוא לא יבין אותך בהתחלה. דבר ודבר ותפרוק את הכל. כדאי לך לעיין באתר: יש שם דברים שכדאי לך לקרוא, וכן מספרי טלפון של אנשים שיכולים לעזור לך. יש גם אנשים שמקצועם הוא לסייע לאנשים במצבך, ואתה לא צריך להתבייש לפנות אליהם. הם באמת יכולים לעזור לעשות את החיים יותר נעימים וטובים. הדבר הגרוע ביותר הוא לפחוד מלשתף אחרים, ולסבול לבד. אפשר שהכל יהיה אחרת - אם רק תשתף אחרים במה שעובר עליך. אתה יכול להתקשר למספר 1201 או באתר : למצוא מספרים נוספים ולדבר. כי ניתן לנצח את העצבות ואת הקשיים. כמובן שתמיד תוכל לכתוב אלי שוב, ואני אשתדל לענות לך ולעזור כמה שאוכל. וכעת, תן חיוך, ולך לעשות משהוא שאתה אוהב באמת. בהצלחה